Проф. Асен Балтов: Не ходете на фитнес ако не се чувствате добре, ще се разболеете по-бързо - Flashnews
сряда, 12 август, 06:38
„За последните две седмици в „Пирогов” се забелязва увеличаване на броя на по-младите пациенти, заразени с коронавирус. Повечето от тях са били на дискотеки, абитуриентски балове и фитнес зали. В болница остават само тези, които се нуждаят лечение с антибиотици. Техният брой също се увеличава. Смятам, че има пик на заразени млади хора”. Това заяви в ефира на Нова ТВ директорът на „Пирогов” проф. д-р Асен Балтов.
Според него тежките натоварвания и физически упражнения ще доведат до по-бързо навлизане в белите дробове.
Той е на мнение, че след отварянето на дискотеките и фитнес залите се е променил контингентът в болниците.
„Нормално е да го има големия брой на тестовете. В „Пирогов” се правят по 150 теста всеки ден. Но не защото искаме да хванем повече болни, а защото искаме да направи защитна стена, с която да си предпазим пациентите“, обясни Балтов.
Директорът на „Пирогов” твърди, че всеки човек има 4-5 контактни от първи ред. Той е на мнение, че всеки контактен на заразен трябва да прекара карантина, за да се спре разпространението на заразата. Според него има леко отслабване на вируса. Балтов не очаква нов пик на заразата през септември.